# תיק פרויקט: פיילוט מכינות–GY וחממה ליזמות בעמיות יהודית

# ראשי פרקים במסמך

1. מהות הפרויקט
2. קהל היעד
3. מטרות הפרויקט
4. יעדי הפרויקט – יעדים מספריים ואיכותיים ובכללם יעדים ברי מדידה והשוואה.
5. לוח הזמנים לביצוע הפרויקט, לרבות לוח זמנים לשלבי ההקמה, הביצוע והבקרה
6. הערכה ומדידה
7. תקציב הפרויקט
8. מיפוי המצב הקיים

## מהות הפרויקט

מיזם עמיות שנתי המורכב מחיבור בין תכניות מנהיגות בשנות י"ג (בשלב ראשון – מכינות קדם־ צבאיות שנתיות) לבין תוכניות GAP YEAR, לחיזוק ידע ותחושת שייכות של ישראלים לקהילות היהודיות בעולם.

המעגל הראשון של המשתתפים יהיו מובילי התוכניות עצמם, שיעברו חממת יזמות בנושא העמיות שיפתח במרתון שיא של 'סמינר הקמה' מרוכז של שלושה ימים – שהתוצר שלו יהיה סילבוס המפגשים של חניכי התוכניות וגיבוש תהליך לעידוד פרויקטים בהובלת החניכים.

בתורם, החניכים (שהם המעגל השני) יעברו סדרת מפגשים, שיכוונו אף הם ליוזמות שיפנו למעגלים רחבים יותר (מעגל שלישי).

מודל זה ישמש כבסיס לפיתוח של תורת הפעלה של חממות יזמות בנושא העמיות, בשיטת training the trainers, שתמשיך להיות מפותחת ותשרת את שדה הפעילות והארגונים כולו.

בשנה הראשונה יפעל המיזם בקרב 20 תוכניות: 10 מסגרות י"ג של משתתפים ישראלים ועוד 10 מסגרות GY שמשתתפיהן מיהדות העולם.

המיזם מהווה שיתוף פעולה ייחודי וראשון מסוגו בין עמ"י ובין הסוכנות היהודית. שיתוף הפעולה בין שני הגופים מאפשרת להישען על העשייה רבת השנים ועל הידע המקצועי שנצבר ולייצר תורת עבודה ותוצרים שישרתו את השדה באופן שיאפשר להגיע לקהלים הרבה מעבר לאלו במעגלים השונים שפורטו לעיל. בתוך הסוכנות היהודית, פרויקט זה נשען על ויתרם מהידע המקצועי של מכינות "קול עמי" ושל יוזמת עמיוניטי . מכינת "קול עמי" מייצרות מפגש ייחודי בין צעירים ישראלים לצעירים מהעולם ומפתחת מנהיגות יהודית משותפת השואפת למצוינות וללקיחת אחריות על עתיד העם היהודי בישראל ובעולם ואילו יוזמת עמיוניטי פועלת בשנים האחרונות תוך שותפות עם הגופים החינוכיים החשובים ביותר בשדה החינוכי להכשרת מחנכים ופיתוח תשתיות ברות-קיימא לחינוך לעמיות וקשר עם יהדות העולם. יוזמת עמיוניטי פועלת בצורות שונות עולם המכינות לאורך השנים האחרונות ופרויקט זה יהווה קפיצת מדרגה משמעותית מאד מבחינת היקף ועומק העשייה באופן בו יאפשר תוכנית עבודה סדורה שבליבה חיבור ומפגש משמעותי בין צעירים בתוכניות מנהיגות ובבניה חדשנית של חממת פיתוח יוזמות עמיות בישראל.

## קהלי יעד

1. ישראלים
   1. מעגל ראשון: ראשי התוכניות וצוותים חינוכיים של התוכניות
   2. מעגל שני: משתתפי התוכניות – מנהיגות צעירה ישראלית
   3. מעגל שלישי: ציבור ישראלי רחב (בפרויקטים של החניכים)
2. יהודים מהעולם
   1. מעגל ראשון: ראשי תוכניות מסע ומקביליהם, וצוותי תוכניות GY
   2. מעגל שני: משתתפי תוכניות GY- מנהיגות צעירה מיהדות העולם

## מטרות הפרויקט

* משתתפים ישראלים:
  + להקנות למשתתפים הישראליים יותר ידע לגבי יהדות העולם
  + לטפח בקרב המשתתפים הישראליים עמדות יותר חיוביות כלפי יהדות העולם
  + לחזק בקרב המשתתפים הישראליים את תחושות הזיקה ליהדות העולם והשייכות לעם היהודי.
  + לעורר בקרב המשתתפים הישראליים נכונות ומוטיבציה לעשייה בתחום של הכרות עם וחיבור ליהדות העולם.
  + עיצוב והוצאה לפועל של יוזמה משולבת של התוכניות בתוכנית לחיזוק הקשר ההדדי בין חלקי העם היהודי.
  + לגבי מובילי התוכניות: לגייס אותם להובלה של תהליך עבור חניכיהם ולתת כלים שיאפשרו לתוכניות להמשיך את התהליך.
* משתתפים מיהדות העולם:
  + לחזק בקרב המשתתפים מהעולם את תחושות הזיקה לישראל וליהודים ישראליים, ואת השייכות לעם היהודי.
  + לעורר בקרב המשתתפים מהעולם יותר נכונות ומוטיבציה לעשייה בתחום של יחסי ישראל ויהדות קהילות המוצא שלהם.
  + עיצוב והוצאה לפועל של יוזמה משולבת של התוכניות לחיזוק הקשר ההדדי בין חלקי העם היהודי.
  + לגבי מובילי התוכניות: לגייס אותם להובלה של תהליך עבור חניכיהם ולתת כלים שיאפשרו לתוכניות להמשיך את התהליך.

## יעדים מדידים / תפוקות ברמת הארגון

* 10 צמדי תוכניות (20 קבוצות סה"כ)
* צוותי תוכניות:
  + מפגש פתיחה + סמינר ה'קמה מרוכז של שלושה ימים בה תיבנה תכנית מפגשים ייעודית לכל צמד
  + בנייה והוצאה לפועל של תכנית המפגשים ופרויקטים אותם יובילו חניכי המכינה לאורך השנה
  + עוד ארבעה מפגשים של פורום המובילים בהמשך השנה
* חניכים:
  + 500–800 חניכים, 20–45 מכל מסגרת
  + לפחות 5 מפגשים משותפים לאורך השנה
* פרויקטים:
  + יוזמות המבוססות על הקריטריונים שנקבעו בסמינר ההקמה.
  + תכנון והוצאה לפועל של תוכנית העבודה, המפגשים וקידום היוזמות של משתתפי התוכנית הישראלית וה־GY לאורך השנה.
  + עמידה ביעדי ההערכה לאימפקט שיקבעו בעמ"י.
* תורת ההפעלה של מודל החממה ושל תורת המפגש יונגש לכלל השדה בדמות מסמכים המסכמים את התובנות הארגוניות שיופצו בדחיפה על ידי צוות המיזם, ויכללו הן את עקרונות הפעולה הארגוניים והחינוכיים והן את ההיבטים הכספיים והלוגיסטיים כפי שנלמדו ופותחו. מסמכים אלו ועקרונות העבודה יוצגו בהתכנסות למידה שיפיקו שותפי הפרויקט עבור השדה.
* עמ"י והסוכנות היהודית שניהם רואים את הפרויקט הנוכחי כעשיה רב שנתית ומכוונים להמשך ואף הרחבה שלו לקהלים שונים בעולם הצעירים. ההמשך המשותף וההרחבה תלויה בהצלחה של שנת הפיילוט, עמידה ביעדים, הצלחת השותפות והרצון ההדדי להמשך.

## גאנט לפרויקט

|  |  |  |
| --- | --- | --- |
| **חודש** | **אבן דרך** | **הערות** |
| יוני 2021 | אישור תקציבים, גיוס שותפים מרכזיים וגיבוש תוכנית וקול קורא בשיתוף מועצת המכינות ותוכנית מסע. | התוכנית תכלול תאריכי יעד, ומחויבות ברורות של כל תוכנית |
| יולי | פרסום הקול קורא, גיוס תוכניות ספציפיות מקרב תוכניות GY ושנות י"ג, בחירת התוכניות המשתתפות וגיבוש צמדים |  |
| אוגוסט | מפגש מקדים של מובילי התוכניות (בזום או לפי צמדים) | שלב א' (קהל יעד: מובילי התוכניות) |
| אוקטובר | סמינר הקמה מרוכז למובילי התכניות  הכנה פנימית של כל תוכנית בנפרד |
| נובמבר | מפגש #1 מפגש ראשון של הצמדים | שלב ב' (קהל יעד: משתתפי התוכניות) |
| דצמבר | מפגש #2 מפגש שני של הצמדים |
| ינואר 2022 | סמינר משותף לכל התוכניות המשתתפות |
| פברואר - מרץ | מפגש #3  דירוג יוזמות ופרויקטים משותפים |
| אפריל | מפגש #4 | שלב ג' (פרויקטים. קהל יעד: מעגלים רחבים) |
| מאי | מפגש #5 ימים לאומים + סיכום לכל צמד |
| יוני | סיכומים עם התוכניות ועם הגופים המובילים והערכת סוף |

\* הערכות מספרי המפגשים הם על בסיס הערכה כללית. מאחר שזו שנת הקמה ופיילוט, יתכנו שינויים בפירוט המוצע של הגאנט להלן וביצירת וריאציות של סוגי מפגשים לפי תוכנית העבודה שתתגבש בסמינר ההקמה.

## הערכה ומדידה

* קהל יעד ישיר: מדדי עמיות
  + מתודולוגיה: שאלוני לפני ואחרי
  + מה ייבדק:
    - ידע
    - עמדות
    - רגש
    - התנהגות (או כוונות להתנהגות)
  + יבוצע על בסיס שאלוני מחקר והערכה
* משובים ברמת הביצוע: שביעות רצון, איכות המשבצות ועוד
* מדידת אימפקט

## תקציב

* **לשנת תשפ"ב – שנה ראשונה למיזם**: כ־1,383,000 ₪. מתוכם תממן עמ"י 50% והסוכנות 50% (לא כולל הערכה ומדידה – שאותה עמ"י תערוך ותממן בנפרד, וחצי משרה של ניהול ליווי ופיקוח על התוכנית אשר הסוכנות תממן בנפרד).

|  |  |  |  |  |
| --- | --- | --- | --- | --- |
| **הוצאות** | **תמחור** | **כמות** | **תקציב** | **פירוט** |
|  |  |  |  |  |
| ניהול, עיצוב חינוכי, פיתוח פדגוגיה ותוכן וליווי | | | |  |
| מנהל\ת חינוכית לתוכנית | 19,000 | 12 | 228,000 | משרה מלאה בסוכנות היהודית לטובת המיזם: תמיכה וגיבוש קבוצה, בניית תהליך חינוכי לפורום מוביל, ליווי חינוכי לצוות מכינות, תכנון של מעבדת הפיתוח. (בנוסף- הסוכנות היהודית תעמיד מתקציבה שלה ניהול חינוכי בהיקף של 50% משרה) |
| מחקר ופיתוח- תחום מפגשים | 450 | 70 | 31,500 | יתבצע על ידי צוות של חוקרים, שיונחה במשותף על ידי עמ"י והסוכנות. התחשוב מתבסס על 70 שעות עבודה במחיר של 450 ₪ לשעה: 10 שעות פגישות מיפוי, 30 שעות עבודה (סקירת ספרות רלוונטית, תהליך מיפוי), 10 שעות כתיבת דוח מיפוי, 20 ש' כתיבה של המודל כולל תורת הפעלה. |
| ליווי מקצועי חיצוני | 500 | 40 | 20,000 | ליווי ופיקוח על הטמעת הפרויקטים של הצמדים |
| הפקה וכתיבת תכניות חינוכיות ומערכי עבודה ליישום התוכניות השותפות ולשדה | 30,000 | 2 | 60,000 | צוות כתיבה של שני אנשי תוכן שיכתבו מהלך כולל של תורת הפעלה של מפגשים לשימוש התוכניות השותפות וכעוגן למשך עשיה |
| תרגום, הפקה ועיצוב של החומרים החינוכיים לטובת שימוש השותפויות | 100 | 800 | 80,000 | 100 ₪ לכל חניך עבור: חומרים ועזרי הדרכה איכותיים בעברית ואנגלית לשימוש בתהליך הלמידה, ההכשרה והיישום של המיזם |
| ניהול במועצת המכינות ובמסע | 9000 | 2 | 18,000 | מועצת המכינות ומסע כשותפים המרכזיים יקדישו איש צוות לתכלול התכנית והלוגיסטיקה ויפעול להטמעה של הפעילות כחלק מהעשיה שלהם לשנים הבאות |
| מרתון הקמה ופיתוח- עבור מובילי הצמדים | | | |  |
| מנחה למעבדות פיתוח | 16,500 | 2 | 33,000 | 2 מנחים מומחים לdesign lab לתמיכה בתהליך |
| מרתון מחנכים-לוגיסטיקה | 15,000 | 1 | 15,000 | חדרי פעילות, מרצים אורחים, מנטורים, הסעות |
| לינה+ אוכל | 850 | 25 | 21,250 | 2 לילות עבור כלל המובילים בתוכניות והמנחים |
|  |  |  |  |  |
| פיתוח פרויקטים וליווי תוכניות העבודה | | | |  |
| תמיכה חינוכית ולוגיסטית בתוך התוכניות | 4,000 | 20 | 80,000 | כל תוכנית תקדיש איש צוות לימי ההכנה, לבנית תכנית עבודה, לוודא שהתכנית עובדת, לפתח ולקדם אותה ולתמוך בבניית הפרוייקט. |
| ליווי חינוכי | 1,000 | 20 | 20,000 | ליווי חינוכי לפרויקטים בצמדים- כולל הכשרה של צוות המכינות וחניכים מובילים וייעוץ ביישום התוכנית |
| תמיכה בפרויקטים | 2,000 | 10 | 20,000 | דירוג, בחירת הפרויקטים וקביעת היקף המימון תעשה בחודש מרץ ותקבע לפי הגשת מסמכים ופרזנטציות של תוכניות עבודה ע"י החניכים המובילים |
| ארוח הדדי \* | | | |  |
| אוטובוס | 2,500 | 4 | 100,000 |  |
| האכלה | 100 | 4 | 160,000 | 4 מפגשים יתקיימו בפורמט של אירוח הדדי לסירוגין בו תוכנית חו"ל מתארחת אצל שנת י"ג ולהפך.  הטיול יתקיים לכל צמד במשותף (10 תוכניות חו"ל ו10 שנות י"ג) |
| סדנאות | 1,000 | 10 | 10,000 |
| טיול צמד \* | | | |  |
| אוטובוסים | 2,500 | 20 | 100,000 | הערה: יתכן ועדיף לאפשר לכל צמד מכינה ותוכנית מסע להגדיר לעצמה להגדיר פרויקט במסגרת מטרות המיזם. במקרה כזה, סך העלות לחניך לא תעלה על 650 ₪. קבלת התקצוב מותנה בהגשת תוכנית פרויקט להנהלת המיזם ותקציב עדכני. |
| הדרכה | 1,000 | 20 | 40,000 |
| אבטחה | 800 | 20 | 32,000 |
| אוכל | 50 | 800 | 80,000 |
| סמינר משותף לכולם | | | |  |
| מיקום | 20,000 | 1 | 20,000 |  |
| אוטובוסים | 2,500 | 20 | 50,000 |  |
| אוכל | 70 | 800 | 56,000 |  |
| הרצאות, סדנאות ומנחים | 40,000 | 1 | 40,000 |  |
| מיתוג | 20 | 800 | 16,000 |  |
| הערכה והפצה של ממצאים וידע לשדה | | | |  |
| הערכת המיזם |  | 1 | - | ע"י מעריך חיצוני- הערכה מעצבת שתאפשר לצוותים ללמוד ולשפר אפקטיביות של התוכניות |
| כנס ארצי לשיתוף הממצאים | 20,000 | 1 | 20,000 | כנס בשיתוף פעולה של עמ"י והסוכנות לשיתוף והפצה של הממצאים והידע לקהילה הרחבה |
| עיצוב גרפי, הדפסה וכו' | 33,000 | 1 | 33,000 |  |
| **סה"כ** |  |  | **1,383,750** |  |

## ניתוח המצב הקיים בשדה

כידוע, מתקיים כיום מהלך משמעותי למיפוי מלא ומעמיק של השדה לכן נתמקד בתיאור העשיה של עמיות יהודית במכינות ותוכניות GY.

באופן ארצי, התוכנית הארצית היחידה לקידום עמיות במכינות קדם הצבאיות התבצעה במסגרת יוזמת עמיוניטי של הסוכנות היהודית. התוכנית כללה מספר כנסים ארציים, מפגשים חד פעמים בין צעירים ישראלים לצעירים מהעולם והשתלמות בתחום עבור חניכי המכינות.

במסגרת תוכנית "יחד" חניכי חו"ל לומדים במכינות ברחבי הארץ. רק השנה, בזכות העבודה עם עמיוניטי, נעשה מאמץ סדור להעזר בחניכים אלו כמשאב עמיות בתוך המכינה. התברר כי במכינות רבות, על אף שהחניכים למדו ביחד, רובם המוחלט לא סיפר על קהילות האם ולא ניתנה במה או כלים לשתף בסיפור וחוויה של חיים יהודים מחוץ לישראל. כחלק מהפעילות של עמיוניטי בשנה שחלפה, הוכשרו חניכי חו"ל להיות סוכני שינוי בתוך המכינה וניתנה להם במה וכלים לשיתוף. הצפי הוא כי בשנה הבאה יהיו כ85 חניכי חו"ל בכל המכינות בארץ.

מעבר ליוזמה ארצית זו מתקיימים קשרים מגוונים חד פעמים ומקומיים באופיים של מכינות ותוכניות מסע שונות ליצירת מפגשים בין צעירים ישראלים וצעירים מיהדות העולם. מפגשים אלו אינם רבים, לא מהווים חלק מתוכנית כוללת ורובם ככולם לא מקדמים תוכנית סדורה לקידום מנהיגות יהודית חוצת יבשות.

רשת מכינות "קול עמי" של הסוכנות היהודית הפועלת מאז 2012 היא תוכנית יחידה מסוגה בה משולבים באופן בלתי נפרד צעירים ישראלים וצעירים מהעולם היהודי כולו. ב 8 המכינות של "קול עמי" משולבים כל שנה 300 צעירים מהעולם היהודי. מטרת המכינה היא פיתוח מנהיגות משותפת לצעירים מישראל ומהעולם היהודי כולו. פיתוח המנהיגות נעשה תוך קיום שיח מעמיק יהודי- ציוני- מנהיגותי שמאפשר יצירת רשת חברתית השואפת למצוינות ולקיחת אחריות במטרה להשפיע על עתיד העם.